সিসেলি টাইসন

সিসেলি লুইস টাইসন (; ১৯ নভেম্বর ১৯২৪ - ২৮ জানুয়ারি ২০২১) হলেন একজন মার্কিন অভিনেত্রী ও সাবেক ফ্যাশন মডেল। সাত দশকের অধিক সময়ের কর্মজীবনে তিনি পর্দা ও মঞ্চে বলিষ্ঠ আফ্রিকান-মার্কিন নারী চরিত্রে কাজের জন্য সুপরিচিত। তিনি তিনটি প্রাইমটাইম এমি পুরস্কার, চারটি ব্ল্যাক রিল পুরস্কার, একটি স্ক্রিন অ্যাক্টরস গিল্ড পুরস্কার, একটি টনি পুরস্কার, একটি একাডেমি সম্মানসূচক পুরস্কার ও একটি পিবডি পুরস্কার অর্জন করেছেন।

কর্মজীবনের শুরুতে চলচ্চিত্রে ও টেলিভিশনে ছোট চরিত্রে অভিনয়ের পর টাইসন সাউন্ডার (১৯৭২) চলচ্চিত্রে রেবেকা মরগান চরিত্রে অভিনয় করে দর্শকের নজর কাড়েন এবং সমালোচকদের প্রশংসা লাভ করেন। এই চলচ্চিত্রে অভিনয়ের জন্য তিনি শ্রেষ্ঠ অভিনেত্রী বিভাগে একাডেমি পুরস্কার ও নাট্যধর্মী চলচ্চিত্রে শ্রেষ্ঠ অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন। ১৯৭৪ সালের টেলিভিশন চলচ্চিত্র দি অটোবায়োগ্রাফি অব মিস জেন পিটম্যান-এ নাম ভূমিকায় অভিনয় করে তিনি আরও সমাদৃত হন, এবং দুইটি এমি পুরস্কার অর্জন করেন ও একটি বাফটা পুরস্কারের মনোনয়ন লাভ করেন।

২০১৫ সালে টাইসন কেনেডি সেন্টার সম্মাননা লাভ করেন। ২০১৬ সালে নভেম্বরে তিনি মার্কিন যুক্তরাষ্ট্রের সর্বোচ্চ বেসামরিক সম্মাননা প্রেসিডেনশিয়াল মেডেল অব ফ্রিডমে ভূষিত হন। ২০২০ সালে টেলিভিশন হল অব ফেমে তার নাম অন্তর্ভুক্ত করা হয়।

প্রারম্ভিক জীবন
টাইসন ১৯২৪ সালের ১৯শে ডিসেম্বর নিউ ইয়র্ক সিটির হারলেমে জন্মগ্রহণ করেন। তার মাতা ফ্রেডেরিকা টাইসন একজন গৃহকর্মী ছিলেন এবং পিতা উইলিয়াম অগাস্টিন টাইসন কাঠমিস্ত্রী, রঙমিস্ত্রী ও অন্য যেসব কাজ পেতেন তাই করতেন। তার পিতামাতা ওয়েস্ট ইন্ডিজের নেভিস থেকে অভিবাসিত হয়ে মার্কিন যুক্তরাষ্ট্রে এসেছিলেন। তার পিতা ২১ বছর বয়সে নিউ ইয়র্ক সিটিতে পৌঁছান এবং ১৯১৯ সালের ৪ঠা আগস্ট এলিস দ্বীপপুঞ্জে আসেন।

কর্মজীবন

প্রারম্ভিক কর্ম
ইবনি পত্রিকার একজন আলোকচিত্রী টাইসনকে আবিষ্কার করার পর তিনি সফল ফ্যাশন মডেল হয়ে ওঠেন। তার প্রথম অভিনীত চলচ্চিত্র ছিল ১৯৫৬ সালের ক্যারিব গোল্ড। ১৯৫৮ সালে হারলেম ওয়াইএমসিএ-তে ভিনেট ক্যারলের ডার্ক অব দ্য মুন নাটকে অভিনয়ের মধ্য দিয়ে তিনি মঞ্চে প্রথম কাজ করেন। টাইসন ১৯৫৯ সালের অডস অ্যাগেইন্সট টুমরো ও দ্য লাস্ট অ্যাংরি ম্যান এবং ১৯৬০ সালের হাস্যরসাত্মক হো ওয়াজ দ্যাট লেডি? চলচ্চিত্রে ছোট চরিত্রে অভিনয় করেন। ১৯৬১ সালে এনবিসির ধারাবাহিক দ্য ইটার্নাল লাইট দিয়ে তার টেলিভিশনে অভিষেক ঘটে।

তারকা খ্যাতি অর্জন

টাইসন সাউন্ডার (১৯৭২) চলচ্চিত্রে রেবেকা মরগান চরিত্রে অভিনয় করে সমাদৃত হন। এই চলচ্চিত্রে অভিনয়ের জন্য তিনি শ্রেষ্ঠ অভিনেত্রী বিভাগে একাডেমি পুরস্কার ও নাট্যধর্মী চলচ্চিত্রে শ্রেষ্ঠ অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন' এবং শ্রেষ্ঠ অভিনেত্রী বিভাগে ন্যাশনাল সোসাইটি অব ফিল্ম ক্রিটিকস ও ন্যাশনাল বোর্ড অব রিভিউ পুরস্কার অর্জন করেন।

১৯৭৪ সালে টাইসন টেলিভিশন চলচ্চিত্র দি অটোবায়োগ্রাফি অব মিস জেন পিটম্যান-এ নাম ভূমিকায় অভিনয় করেন। ক্রীতদাস জীবন থেকে আফ্রিকান-মার্কিন নাগরিক অধিকার আন্দোলন পর্যন্ত একজন শতবর্ষী কৃষ্ণাঙ্গ নারীর জীবন ফুটিয়ে তোলা এই চরিত্রে অভিনয়ের জন্য তিনি সীমিত বা সংকলিত ধারাবাহিক বা চলচ্চিত্রে সেরা প্রধান অভিনেত্রী বিভাগে প্রাইমটাইম এমি পুরস্কার ও বর্ষসেরা অভিনেত্রী - বিশেষ বিভাগে এমি পুরস্কার অর্জন করেন। এছাড়া তিনি এই কাজের জন্য প্রধান চরিত্রে শ্রেষ্ঠ অভিনেত্রী বিভাগে বাফটা টিভি পুরস্কারের মনোনয়ন লাভ করেন।

তথ্যসূত্র

বহিঃসংযোগ

১৯২৪-এ জন্ম
২০২১-এ মৃত্যু
আফ্রিকান-মার্কিন অভিনেত্রী
প্রেসিডেন্সিয়াল মেডেল অব ফ্রিডম প্রাপক
মার্কিন স্মৃতিকথাকার
২১শ শতাব্দীর আফ্রিকান-মার্কিন নারী
২১শ শতাব্দীর আফ্রিকান-মার্কিন ব্যক্তি
২০শ শতাব্দীর মার্কিন অভিনেত্রী
২১শ শতাব্দীর মার্কিন অভিনেত্রী
নিউ ইয়র্ক শহরের অভিনেত্রী
নিউ ইয়র্ক সিটির মডেল
মার্কিন চলচ্চিত্র অভিনেত্রী
মার্কিন টেলিভিশন অভিনেত্রী
মার্কিন নারী স্মৃতিকথাকার
মার্কিন মঞ্চ অভিনেত্রী
ডেল্টা সিগমা থেটার সদস্য
প্রেসিডেনশিয়াল মেডেল অব ফ্রিডম প্রাপক
একাডেমি সম্মানসূচক পুরস্কার বিজয়ী
কেনেডি সেন্টার সম্মাননা প্রাপক
টনি পুরস্কার বিজয়ী
শ্রেষ্ঠ অভিনেত্রী বিভাগে ন্যাশনাল বোর্ড অব রিভিউ পুরস্কার বিজয়ী
সীমিত ধারাবাহিক বা চলচ্চিত্রে সেরা প্রধান অভিনেত্রী বিভাগে প্রাইমটাইম এমি পুরস্কার বিজয়ী
সীমিত ধারাবাহিক বা চলচ্চিত্রে সেরা পার্শ্ব অভিনেত্রী বিভাগে প্রাইমটাইম এমি পুরস্কার বিজয়ী
পিবডি পুরস্কার বিজয়ী
স্ক্রিন অ্যাক্টরস গিল্ড পুরস্কার বিজয়ী